CELEX: 32018D2054
Language: bg
Date: 2018-12-21 00:00:00
Title: Решение (ОВППС) 2018/2054 на Съвета от 21 декември 2018 година за изменение на Решение 2013/184/ОВППС относно ограничителни мерки срещу Мианмар/Бирма

21.12.2018   
               
               
                  BG
               
               
                  Официален вестник на Европейския съюз
               
               
                  LI 327/5
               
            
         РЕШЕНИЕ (ОВППС) 2018/2054 НА СЪВЕТА
         от 21 декември 2018 година
         за изменение на Решение 2013/184/ОВППС относно ограничителни мерки срещу Мианмар/Бирма
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 22 април 2013 г. Съветът прие Решение 2013/184/ОВППС (1) относно ограничителни мерки срещу Мианмар/Бирма.
                  
               
                     (2)
                  
                  
                     На 26 април 2018 г. Съветът прие Решение (ОВППС) 2018/655 (2), в което е предвидена правна рамка за целенасочени ограничителни мерки срещу определени физически лица от въоръжените сили на Мианмар (Tatmadaw) и граничната полиция, отговорни за тежки нарушения на правата на човека и за възпрепятстване на предоставянето на хуманитарна помощ на нуждаещото се цивилно население и на провеждането на независими разследвания на предполагаеми тежки нарушения или злоупотреби с правата на човека.
                  
               
                     (3)
                  
                  
                     На 25 юни 2018 г. Съветът прие Решение (ОВППС) 2018/900 (3), в което се посочват седем високопоставени служители на въоръжените сили на Мианмар (Tatmadaw) и служители на граничната полиция поради участие или свързаност със жестокостите и тежките нарушения на правата на човека, извършени срещу населението от общността рохингия в щата Рахин.
                  
               
                     (4)
                  
                  
                     На 17 септември 2018 г. независимата международна мисия за установяване на фактите на Съвета на ООН по правата на човека публикува подробен доклад относно Мианмар, в който се стига до заключението, че са извършени тежки нарушения и злоупотреби с правата на човека в щатите Качин, Рахин и Шан, по-специално от въоръжените сили на Мианмар (Tatmadaw) и граничната полиция, както и че много от тези нарушения са сред най-тежките престъпления съгласно международното право.
                  
               
                     (5)
                  
                  
                     С оглед на констатациите на мисията за установяване на фактите и отговорността за нарушения на правата на човека, извършени от части на въоръжените сили на Мианмар (Tatmadaw) и граничната полиция, седем лица следва да бъдат включени в списъка на физическите и юридическите лица, образуванията и органите, за които се прилагат ограничителни мерки в приложението към Решение 2013/184/ОВППС.
                  
               
                     (6)
                  
                  
                     Приложението към Решение 2013/184/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение 2013/184/ОВППС се изменя съгласно приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 21 декември 2018 година.
            
               
                  За Съвета
               
               
                  Председател
               
               J. BOGNER-STRAUSS
            
         
         
            (1)  Решение 2013/184/ОВППС на Съвета от 22 април 2013 г. относно ограничителни мерки срещу Мианмар/Бирма и за отмяна на Решение 2010/232/ОВППС (ОВ L 111, 23.4.2013 г., стр. 75).
         
            (2)  Решение (ОВППС) 2018/655 на Съвета от 26 април 2018 г. за изменение на Решение 2013/184/ОВППС относно ограничителни мерки срещу Мианмар/Бирма (ОВ L 108, 27.4.2018 г., стр. 29).
         
            (3)  Решение (ОВППС) 2018/900 на Съвета от 25 юни 2018 г. за изменение на Решение 2013/184/ОВППС относно ограничителни мерки срещу Мианмар/Бирма (ОВ L 160 I, 25.6.2018 г., стр. 9).
      
      
         
            ПРИЛОЖЕНИЕ
            Следните лица се добавят в списъка на физическите и юридическите лица, образуванията и органите, съдържащ се в приложениeто към Решение 2013/184/ОВППС:
            
               
                            
                        
                        
                           Име
                        
                        
                           Идентификационна информация
                        
                        
                           Основания
                        
                        
                           Дата на включване в списъка
                        
                     
                           „8.
                        
                        
                           Ba Kyaw
                        
                        
                            
                        
                        
                           Ba Kyaw е щабен сержант в 564-ти лекопехотен батальон на въоръжените сили на Мианмар (Tatmadaw). Той е извършил жестокости и тежки нарушения на правата на човека, включително убийства, депортации и изтезания срещу населението от общността рохингия в щата Рахин през втората половина на 2017 г. По-специално, той е определен като един от ключовите извършители на клането в Maung Nu на 27 август 2017 г.
                        
                        
                           21.12.2018 г.
                        
                     
                           9.
                        
                        
                           Tun Naing
                        
                        
                            
                        
                        
                           Tun Naing е командващият офицер на базата на граничната полиция в Taung Bazar. В това си качество той е отговорен за жестокостите и тежките нарушения на правата на човека срещу населението от общността рохингия в щата Рахин, извършени от граничната полиция в Taung Bazar преди, около и след 25 август 2017 г., включително принудително задържане, малтретиране и изтезания.
                        
                        
                           21.12.2018 г.
                        
                     
                           10.
                        
                        
                           Khin Hlaing
                        
                        
                           Дата на раждане: 2 май 1968 г.
                        
                        
                           Бригаден генерал Khin HLaing е бивш командир на 99-а лекопехотна дивизия и настоящ командир на Северозападното командване на въоръжените сили на Мианмар (Tatmadaw). Като командир на 99-а лекопехотна дивизия той е ръководил военни операции в щата Шан през 2016 г. и в началото на 2017 г. При тези обстоятелства той е отговорен за жестокостите и тежките нарушения на правата на човека, извършени от 99-а лекопехотна дивизия срещу селяните от етническите малцинства в щата Шан през втората половина на 2016 г. Те включват незаконни убийства, принудително задържане и унищожаване на села.
                        
                        
                           21.12.2018 г.
                        
                     
                           11.
                        
                        
                           Aung Myo Thu
                        
                        
                            
                        
                        
                           Майор Aung Myo Thu е полеви командир на 33-та лекопехотна дивизия на въоръжените сили на Мианмар (Tatmadaw). Като полеви командир на 33-а лекопехотна дивизия той е ръководил военни операции в щата Рахин през 2017 г. При тези обстоятелства той е отговорен за жестокостите и тежките нарушения на правата на човека, извършени от 33-та лекопехотна дивизия срещу населението от общността рохингия в щата Рахин през втората половина на 2017 г. Те включват незаконни и убийства, сексуално насилие и принудително задържане.
                        
                        
                           21.12.2018 г.
                        
                     
                           12.
                        
                        
                           Thant Zaw Win
                        
                        
                            
                        
                        
                           Thant Zaw Win е майор в 564-ти лекопехотен батальон на въоръжените сили на Мианмар (Tatmadaw). В това си качество той е ръководил военни операции в щата Рахин и е отговорен за жестокостите и тежките нарушения на правата на човека, извършени от 564-ти лекопехотен батальон срещу населението от общността рохингия в щата Рахин, най-вече в селото Maung Nu и около него, на 27 август 2017 г. Те включват незаконни убийства, сексуално насилие и системно изгаряне на домове и сгради на общността рохингия.
                        
                        
                           21.12.2018 г.
                        
                     
                           13.
                        
                        
                           Kyaw Chay
                        
                        
                            
                        
                        
                           Kyaw Chay е ефрейтор в граничната полиция. Преди е бил разположен в Zay Di Pyin и е бил командващ офицер на базата на граничната полиция в Zay Di Pyin в периода около 25 август 2017 г., когато под негово командване са извършени редица нарушения на правата на човека от граничната полиция. При тези обстоятелства той е отговорен за жестокостите и тежките нарушения на правата на човека, извършени от граничната полиция срещу населението от общността рохингия в щата Рахин в този период. Участвал е и в извършването на тежки нарушения на правата на човека. Тези нарушения включват малтретиране на задържани лица и изтезания.
                        
                        
                           21.12.2018 г.
                        
                     
                           14.
                        
                        
                           Nyi Nyi Swe
                        
                        
                            
                        
                        
                           Генерал-майор Nyi Nyi Swe е бивш командир на Северното командване на въоръжените сили на Мианмар (Tatmadaw). В това си качество той е отговорен за жестокостите и тежките нарушения на правата на човека, извършени от Северното командване в щата Качин от май 2016 г. до април 2018 г. (до назначаването му като командир на Югозападното командване), включително малтретиране на цивилни лица. Отговорен е и за възпрепятстване на предоставянето на хуманитарна помощ на нуждаещото се цивилно население в щата Качин в този период, по-специално задържане на транспорта с храни.
                        
                        
                           21.12.2018 г.“